The Great Escape (knjiga)
The Great Escape () je knjiga australijskog pisca i avijatičara Paula Brickhilla objavljena 1950. godine. U njoj je Brickhill opisao znameniti bijeg zarobljenih savezničkih zrakoplovaca iz njemačkog logora Stalag Luft III u martu 1944. godine. Brickhill je u to vrijeme i sam bio zatvoren u logoru i sudjelovao u pripremama za bijeg, ali zbog klaustrofobije koja mu je priječila boravak u iskopanom podzemnom tunelu, nije bio u stanju u njemu sudjelovati. Knjiga je dala detaljan opis života u logoru, kao i raznih domišljatih trikova kojima su zatvorenici krili svoje aktivnosti, te niz vrijednih biografskih podataka o sudionicima od kojih je većina nedugo nakon bijega pohvatana i likvidirana. Manji dio knjige se također bavi istragom i suđenjem koju su nakon rata provele britanske vlasti protiv njemačkih vojnih i policijskih funkcionara odgovornih za ratni zločin.

Knjiga je postigla veliki uspjeh, te je Brickhilla učinila jednim od najpopularnijih pisaca na temu Drugog svjetskog rata. Godine 1963. je postala predložak za istoimeni film sa Steveom McQueenom u glavnoj ulozi.

Knjige 1950.
Authority control 2